
Text rozhodnutia
Súd: Krajský súd Bratislava Spisová značka: 3Co/128/2013 Identifikačné číslo súdneho spisu: 1511203100 Dátum vydania rozhodnutia: 16. 07. 2015 Meno a priezvisko sudcu, VSÚ: JUDr. Roman Bolebruch ECLI: ECLI:SK:KSBA:2015:1511203100.3
Opravné uznesenie Krajský súd v Bratislave v právnej veci navrhovateľa: Slovak Telekom, a.s., Bajkalská 28, Bratislava, zastúpeného advokátkou JUDr. Martou Huttovou, Bezekova 13, Bratislava, proti odporcovi: H. I., E. X/ A, G., za účasti vedľajších účastníkov konania na strane odporcu: 1/ Združenie na ochranu občana spotrebiteľa HOOS, Važecká 16, Prešov, zastúpeného advokátom JUDr. Ambrózom Motykom, Nám. SNP 7, Stropkov, 2/ Združenie na podporu práv spotrebiteľov, občianske združenie, Seberíniho 9, Bratislava, o zaplatenie 667,38 eura s prísl. a o oprave záhlavia rozsudku Krajského súdu v Bratislave č.k. 3Co/128/2013-190, zo dňa 26.2.2015, takto
r o z h o d o l :
Rozsudok Krajského súdu v Bratislave č.k. 3Co/128/2013-190, zo dňa 26.2.2015 sa v záhlaví o p r a v u j e tak, že označenie vedľajších účastníkov je:
„za účasti vedľajších účastníkov konania na strane odporcu: 1/ Združenie na ochranu občana spotrebiteľa HOOS, Važecká 16, Prešov, zastúpeného advokátom JUDr. Ambrózom Motykom, Nám. SNP 7, Stropkov, 2/ Združenie na podporu práv spotrebiteľov, občianske združenie, Seberíniho 9, Bratislava“.
o d ô v o d n e n i e :
Krajský súd v Bratislave rozsudkom č.k. 3Co/128/2013-190, zo dňa 26.2.2015, potvrdil rozsudok Okresného súdu Bratislava V č.k. 49C/3/2012-123, zo dňa 7.11.2012, v napadnutej časti, ktorou bola odporcovi uložená povinnosť zaplatiť navrhovateľovi 418,43 eura s ročným úrokom z omeškania vo výške 9,25 % zo sumy 418,43 eura odo dňa 29.11.2011 do zaplatenia v splátkach po 20 eur mesačne do 15. dňa v mesiaci odo dňa právoplatnosti rozsudku s tým, že omeškanie s plnením jednej splátky má za následok zročnosť celého plnenia; v napadnutej časti trov konania rozsudok Okresného súdu Bratislava V č.k. 49C/3/2012-123, zo dňa 7.11.2012, zmenil tak, že žiadny z účastníkov nemá právo na náhradu trov konania a rozhodol, že žiadny z účastníkov nemá právo na náhradu trov odvolacieho konania.
Nakoľko v záhlaví písomného vyhotovenia rozsudku došlo k zrejmej nesprávnosti pri absencii označenia Združenia na podporu práv spotrebiteľov, občianske združenie, Seberíniho 9, Bratislava, ako vedľajšieho účastníka konania 2/ na strane odporcu, odvolací súd v zmysle § 164 O.s.p. uvedenú zrejmú nesprávnosť opravil.
Toto rozhodnutie prijal senát Krajského súdu v Bratislave pomerom hlasov 3:0.
Poučenie:
Proti tomuto uzneseniu odvolanie nie je prípustné.

